****

**Predstavitev na sejmu Agra:**

**Izdelava strateškega načrta razvoja kmetije po metodi ISM z uporabo SMT digitalnega orodja – primer dobre prakse**

V **soboto, 24. avgusta 2024, med 12:00 in 13:30**, bo v Gornji Radgoni na 62. mednarodnem kmetijsko-živilskem sejmu Agra, v **dvorani 4,** potekala **predstavitev** **izdelave strateškega načrta razvoja kmetije po metodi ISM z uporabo SMT digitalnega orodja – t. im. ISM+ delavnice**. Po predstavitvi bo potekal **moderirani pogovor s kmetijskimi svetovalci, ki izvajajo ISM+ delavnice in kmeti, ki so na ta način že izdelali strateški načrt svoje kmetije**. Dogodek organizira Kmetijsko gozdarska zbornica Slovenije.

**Strateško načrtovanje je osnova za dober začetek oziroma boljše nadaljevanje**

****Na dogodku boste lahko izvedeli zakaj je strateško načrtovanje na kmetiji tako zelo pomembno, kako poteka načrtovanje s pomočjo SMT orodja (**S**trategic **M**anagement **T**ool) ter kaj sploh je ISM (**I**nteractive **S**trategic **M**anagement) – metoda, po kateri kmetijski svetovalci izvajajo delavnice za kmete, katerih rezultat je izdelava strateškega načrta kmetije za sledečih 2-10 let.

Kmetje, ki so se ISM+ delavnice že udeležili, bodo podelili svojo izkušnjo ter predstavili kako je proces izdelave strateškega načrta po metodi ISM vplival na njihovo razmišljanje o razvoju kmetije v bodoče.

**Vsebina je namenjena vsem, ki si želite kar najbolj uspešno kmetovati in na kmetiji izkoristiti svoj maksimum glede na vaše zmožnosti in tudi priložnosti, ki vam jih ponuja okolje.** Strateški načrt kmetije je pomemben za vse, ne le za mlade kmete, ki še »raziskujete« v katero proizvodno smer zapeljati kmetijo, temveč tudi za tiste, ki že dalj časa kmetujete, pa bi želeli na kmetiji uvesti spremembe in izboljšave.

Po zaključku dogodka udeleženci prejmete **praktično darilo.**

Med 14. in 15. uro boste imeli na razstavnem prostoru Kmetijsko gozdarske zbornice Slovenije priložnost tudi za individualna vprašanja in informacije.

Vljudno vabljeni!